
40 DR 30.10.2012 

 
Sudah tentu berkaitan dengan perkara ini juga saya mohon supaya tumpuan juga 

diberikan untuk meningkatkan kemudahan di Tadika-tadika KEMAS yang terdapat di 
banyak tempat dan di kawasan saya juga. Saya mohon supaya perkara ini diberikan 
perhatian terutama sekali di mana kelas-kelas tadika yang ketika ini menumpang pada 
bangunan-bangunan di bawah surau di dewan orang ramai dan kadang-kadang ia agak 
mengganggu proses pembelajaran kerana ada ketikanya bangunan kelas tadika itu diguna 
pakai untuk aktiviti lain.  Misalnya Kampung Kelantan di Lenggong dan juga ini tabika di 
kawasan FELDA di kawasan Parlimen Lenggong.   

Selain daripada itu saya juga ingin menyentuh perkara 030000 - Jabatan 
Kemajuan Orang Asli. Sudah tentu jabatan ini memainkan peranan penting dalam usaha 
meningkatkan sosioekonomi masyarakat Orang Asli. Saya percaya pendekatan yang dibuat 
oleh jabatan ini baik dan oleh kerana hari ini zaman telah pun berubah, bilangan 
masyarakat Orang Asli yang cerdik pandai pun sudah bertambah sudah tentu saya 
berharap supaya pendekatan yang kita gunakan untuk memberikan perkhidmatan terbaik 
untuk masyarakat Orang Asli ini dipertingkatkan.  

Satu lagi perkara yang saya hendak ditekankan di sini ialah perlunya 
meningkatkan kemudahan prasarana di kawasan Orang Asli.  Saya mohon supaya pihak 
kementerian untuk memberikan perhatian satu daripada kawasan Orang Asli di kawasan 
saya itu di penempatan Air Papan. Saya tahu di penempatan Air Papan merupakan 
kampung Orang Asli yang mana ia merupakan kampung baru di mana berlaku penghijrahan 
masyarakat Orang Asli ke situ. Walau bagaimanapun, oleh kerana mereka telah mendiami 
kawasan berkenaan di perkampungan Orang Asli, Air Papan minta tolong dipertingkatkan 
kemudahan elektrik dan kemudahan-kemudahan lain termasuk rumah dan sebagainya.  
Begitu juga di kawasan Orang Asli di kawasan-kawasan lain di Lenggong termasuk di RPA 
Dala yang saya harap kemudahan jalan raya ditingkatkan di kawasan tersebut iaitu 
kemudahan masuk ke jalan yang ketika ini begitu sukar sekali.   

Perkara 090000 - Majlis Amanah Rakyat (MARA).  Sekali lagi ini merupakan satu 
lagi jabatan agensi kerajaan cukup besar peranannya terutama sekali meningkatkan 
sosioekonomi masyakat bumiputera, memberikan peluang perniagaan kepada rakyat  yang 
menceburi bidang perniagaan. Saya berharap supaya ditambah dan dilipatgandakan lagi 
peruntukan kepada MARA supaya ia dapat memberikan perkhidmatan terbaik kepada 
rakyat.  Sudah tentu dalam soal ini saya berharap supaya MARA dapat meneliti untuk 
memberikan ruang-ruang perniagaan di kawasan-kawasan strategik dan juga membuka 
peluang-peluang untuk usahawan-usahawan kecil melakukan perniagaan dengan 
memperbanyakkan lagi kemudahan perniagaan. Kesempatan ini juga saya ambil untuk 
memaklumkan kepada kementerian supaya ditambahkan lagi ruang perniagaan khususnya 
di kawasan Parlimen Lenggong iaitu di pekan Lenggong sendiri supaya ditambahkan 
peluang-peluang perniagaan ini kepada rakyat dengan adanya kemudahan-kemudahan ini.   

Berkaitan dengan perkara ini juga saya ingin menyentuh satu lagi berkaitan 
dengan Poly-Tech MARA. Terdapat satu projek besar di kawasan Parlimen saya iaitu Poly-
Tech MARA. Dahulu asalnya IKM ditingkatkan menjadi Poly-Tech MARA yang terletak di 
Kampung Raban. Saya percaya projek ini sebenarnya telah pun lewat begitu lama dan ia 
menyebabkan pelajar yang sepatutnya masuk ke situ telah tergendala. Ini bukan kerana 
kelemahan pihak kementerian tetapi akibat dari kelemahan kontraktor. Saya berharap pihak 
kementerian dapat memberikan tumpuan kepada projek Poly-Tech MARA di Lenggong 
kerana projek ini begitu besar sekali yang membolehkan lebih 3,000 pelajar masuk situ, 
tetapi begitu lewat sekali kerana kelemahan kontraktor. Saya berharap ianya diberikan 
perhatian oleh pihak kerajaan. 

Berkaitan dengan Jalan-Jalan Luar Bandar - 02300, saya berharap pihak 
kementerian kali ini supaya meningkatkan peruntukan untuk pembinaan jalan-jalan 
kampung. Saya faham tumpuan diberikan di Sabah dan Sarawak, tetapi kena ambil kira 
juga ada kawasan-kawasan luar bandar yang memang memerlukan jalan kampung ini.  
Sebab itu banyak jalan kampung di kawasan luar bandar termasuk di Lenggong itu sendiri 
dan saya percaya di kawasan-kawasan lain di Semenanjung juga perlu diberikan perhatian.  
Saya rasa peruntukan tahunan sebanyak RM150,000 untuk Lenggong bagi meningkatkan 
kemudahan jalan luar bandar ini amat kecil sekali dan ia tidak memadai dan sebab itu saya 
memohon supaya dipertingkatkan sekali.  

 



Sudah tentu berkaitan dengan perkara ini juga saya mohon supaya tumpuan juga. diberikan untuk meningkatkan kemudahan di Tadika-tadika KEMAS yang terdapat di banyak tempat dan di kawasan saya juga. Saya mohon supaya perkara ini diberikan perhatian terutama sekali di mana kelas-kelas tadika yang ketika ini menumpang pada bangunan-bangunan di bawah surau di dewan orang ramai dan kadang-kadang ia agak mengganggu proses pembelajaran kerana ada ketikanya bangunan kelas tadika itu diguna pakai untuk aktiviti lain. Misalnya Kampung Kelantan di Lenggong dan juga ini tabika di kawasan FELDA di kawasan Parlimen Lenggong. Selain daripada itu saya juga ingin menyentuh perkara 030000- Jabatan Kemajuan Orang Asli. Sudah tentu jabatan ini memainkan peranan penting dalam usaha meningkatkan sosioekonomi masyarakat Orang Asli. Saya percaya pendekatan yang dibuat oleh jabatan ini baik dan oleh kerana hari ini zaman telah pun berubah, bilangan masyarakat Orang Asli yang cerdik pandai pun sudah bertambah sudah tentu saya berharap supaya pendekatan yang kita gunakan untuk memberikan perkhidmatan terbaik untuk masyarakat Orang Asli ini dipertingkatkan. Satu lagi perkara yang saya hendak ditekankan di sini ialah perlunya meningkatkan kemudahan prasarana di kawasan Orang Asli. Saya mohon supaya pihak kementerian untuk memberikan perhatian satu daripada kawasan Orang Asli di kawasan saya itu di penempatan Air Papan. Saya tahu di penempatan Air Papan merupakan kampung Orang Asli yang mana ia merupakan kampung baru di mana berlaku penghijrahan masyarakat Orang Asli ke situ. Walau bagaimanapun, oleh kerana mereka telah mendiami kawasan berkenaan di perkampungan Orang Asli, Air Papan minta tolong dipertingkatkan kemudahan elektrik dan kemudahan-kemudahan lain termasuk rumah dan sebagainya. Begitu juga di kawasan Orang Asli di kawasan-kawasan lain di Lenggong termasuk di RPA Dala yang saya harap kemudahan jalan raya ditingkatkan di kawasan tersebut iaitu kemudahan masuk ke jalan yang ketika ini begitu sukar sekali. Perkara 090000- Majlis Amanah Rakyat (MARA). Sekali lagi ini merupakan satu lagi jabatan agensi kerajaan cukup besar peranannya terutama sekali meningkatkan sosioekonomi masyakat bumiputera, memberikan peluang perniagaan kepada rakyat yang menceburi bidang perniagaan. Saya berharap supaya ditambah dan dilipatgandakan lagi peruntukan kepada MARA supaya ia dapat memberikan perkhidmatan terbaik kepada rakyat. Sudah tentu dalam soal ini saya berharap supaya MARA dapat meneliti untuk memberikan ruang-ruang perniagaan di kawasan-kawasan strategik dan juga membuka peluang-peluang untuk usahawan-usahawan kecil melakukan perniagaan dengan memperbanyakkan lagi kemudahan perniagaan. Kesempatan ini juga saya ambil untuk memaklumkan kepada kementerian supaya ditambahkan lagi ruang perniagaan khususnya di kawasan Parlimen Lenggong iaitu di pekan Lenggong sendiri supaya ditambahkan peluang-peluang perniagaan ini kepada rakyat dengan adanya kemudahan-kemudahan ini. Berkaitan dengan perkara ini juga saya ingin menyentuh satu lagi berkaitan dengan Poly-Tech MARA. Terdapat satu projek besar di kawasan Parlimen saya iaitu Poly- Tech MARA. Dahulu asalnya IKM ditingkatkan menjadi Poly-Tech MARA yang terletak di Kampung Raban. Saya percaya projek ini sebenarnya telah pun lewat begitu lama dan ia menyebabkan pelajar yang sepatutnya masuk ke situ telah tergendala. Ini bukan kerana kelemahan pihak kementerian tetapi akibat dari kelemahan kontraktor. Saya berharap pihak kementerian dapat memberikan tumpuan kepada projek Poly-Tech MARA di Lenggong kerana projek ini begitu besar sekali yang membolehkan lebih 3,000 pelajar masuk situ, tetapi begitu lewat sekali kerana kelemahan kontraktor. Saya berharap ianya diberikan perhatian oleh pihak kerajaan. Berkaitan dengan Jalan-Jalan Luar Bandar- 02300, saya berharap pihak kementerian kali ini supaya meningkatkan peruntukan untuk pembinaan jalan-jalan kampung. Saya faham tumpuan diberikan di Sabah dan Sarawak, tetapi kena ambil kira juga ada kawasan-kawasan luar bandar yang memang memerlukan jalan kampung ini. Sebab itu banyak jalan kampung di kawasan luar bandar termasuk di Lenggong itu sendiri dan saya percaya di kawasan-kawasan lain di Semenanjung juga perlu diberikan perhatian. Saya rasa peruntukan tahunan sebanyak RM150,000 untuk Lenggong bagi meningkatkan kemudahan jalan luar bandar ini amat kecil sekali dan ia tidak memadai dan sebab itu saya memohon supaya dipertingkatkan sekali.